
Tisztelt Képviselő-testület!

[bookmark: _Hlk39735408]Az Agrárminisztérium pályázatot hirdetett a Magyar Falu Program keretében Magyarország területén működő 5000 fő, és ez alatti állandó lakosságszámú települések önkormányzatai részére, melynek célja a települések infrastrukturális fejlesztésének, valamint az önkormányzati közfeladatok hatékony ellátásához szükséges eszközök beszerzésének támogatása. A benyújtás határideje: 2026. január 15. - 2026. február 16. közötti időszak.

A kategória célja olyan új eszközök, gépek, munkagépek beszerzése, amelyek hozzájárulnak a belterületi közterületek megfelelő karbantartásához, a településtisztasági és köztisztasági szolgáltatásokhoz.

Mindszentkálla Község Önkormányzata az árajánlatokban szereplő KIOTI CX 2510CH traktor beszerzését szeretné megvalósítani. Az eszköz beszerzéséréhez az Önkormányzat nem rendelkezik saját forrással, így a pályázat adta lehetőséget szeretné kihasználni, hogy forráshoz juthasson.

Az Önkormányzat kért be árajánlatot e témában, az alábbi eszközök vonatkozásában: 

· KIOTI CX 2510CH traktor

A pályázathoz benyújtandó árajánlat beszerzése, valamint a legkedvezőbb ajánlat kiválasztása érdekében Mindszentkálla Község Önkormányzata 3 vállalkozástól kért be árajánlatot az új eszközök beszerzésére.

A 3 vállalkozás az alábbiak szerint adta meg árajánlatát:

· Készenlét Zrt. (székhelye: 8500 Pápa Pápakovácsi út 3.) 7 816 400 Ft + ÁFA, 
összesen: 9 926 828 Ft
 
· Verbis Kft (székhelye: 1151 Budapest, Mélyfúró utca 2/e.) 8 000 000 Ft + ÁFA, összesen: 10.160.000 Ft

· KC-Békés Kft. (székhelye: 5600 Békéscsaba, Felsőnyomás tanya 428) 7 943 800 Ft+ÁFA, összesen 10 088 626 Ft

Az ajánlatok jelen előterjesztés mellékletét képezik.

Kérem, hozzák meg döntésüket.

Határozati javaslat:

 MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK
                                                   …/2026. (….) HATÁROZATA

A Magyar Falu Program keretében „Kommunális eszköz beszerzése közterületek karbantartásához” alprogramban pályázat beadásáról

Mindszentkálla Község Önkormányzata Képviselő-testülete elhatározza, hogy a Magyar Falu Program keretében Kommunális eszközök beszerzésére vonatkozó alprogramra pályázatot nyújt be.

A Képviselő-testület a pályázat keretében az alábbi eszközt kívánja beszerezni:

· KIOTI CX 2510CH traktor

A Képviselő-testület a kommunális eszközök beszerzésére vonatkozóan elfogadja a Készenlét Zrt. (székhelye: 8500 Pápa Pápakovácsi út 3.) 7 816 400 Ft + ÁFA, összesen: 9 926 828 Ft árajánlatát a pályázat elnyerése esetére.
A beruházás megvalósításához Mindszentkálla Község Önkormányzata 0.-Ft önerőt biztosít. 

Felhatalmazza a Polgármestert a pályázat benyújtására, az ehhez szükséges intézkedések megtételére, továbbá pozitív elbírálása esetén a pályázat megvalósítására, az eszközök beszerzésére. 
									
Felelős: Csombó Zoltán polgármester
Határidő: azonnal, valamint a pályázati felhívásban meghatározottak szerint 

